ຜູ້ນຳຂອງເກົາຫຼີເໜືອ ສິ້ນສຸດການຢ້ຽມຢາມຈີນ
ມີລາຍງານວ່າ ຜູ້ນຳຂອງເກົາຫຼີເໜືອ ມ້ວນທ້າຍການຢ້ຽມຢາມຈີນ ໂດຍໄປຢ້ຽມເຂດເທັກໂນໂລຈີ ໃນກຸງປັກກິ່ງ
ລາຍງານຂ່າວແຈ້ງວ່າທ່ານກິມຈົງອິລຜູ້ນຳຂອງເກົາຫຼີເໜືອ ໄດ້ມ້ວນທ້າຍການຢ້ຽມຢາມຈີນເປັນເວລາ 6 ມື້ຂອງທ່ານ ດ້ວຍການໄປຢ້ຽມເຂດເທັກໂນໂລຈີ ໃນນະຄອນຫຼວງປັກ ກິ່ງ ອົງການຂ່າວຢອນຮັບຂອງເກົາຫຼີໃຕ້ລາຍງານວ່າ ລົດໄຟ ພິເສດຂອງທ່ານກິມ ໄດ້ເດີນທາງອອກຈາກນະຄອນຫຼວງ ປັກກິ່ງໃນຕອນບ່າຍຂອງວັນພະຫັດມື້ນີ້ແລະມຸ່ງໜ້າໄປຍັງ ທິດເໜືອ ຊຶ່ງເປັນທິດທາງໄປສູ່ເຂດຊາຍແດນຂອງເກົາຫຼີ ເໜືອນັ້ນ ບໍ່ດົນ ກ່ອນອອກເດີນທາງ ຈາກນະຄອນຫຼວງ ຂອງຈີນ ຜູ້ນຳເກົາຫຼີເໜືອ ໄດ້ໄປຢ້ຽມບໍລິສັດຂໍ້ມູນເທັກໂນ ໂລຈີບໍລິສັດນຶ່ງ ທີ່ຄຸ້ມ Zhongguancun ຂອງປັກກິ່ງ ທັງຈີນ ແລະເກົາຫຼີເໜືອ ຕ່າງກໍບໍ່ໄດ້ໃຫ້ການຢືນຢັນ ກ່ຽວກັບການເດີນທາງໄປຢ້ຽມຢາມຈີນ ຂອງທ່ານກິມຊຶ່ງເປັນການຢ້ຽມຢາມຄັ້ງທີ 3 ໃນໄລຍະປີນີ້ ແຕ່ເປັນທີ່ເຊື່ອກັນວ່າຜູ້ນຳທີ່ລຶກ ລັບຂອງເກົາຫຼີເໜືອທ່ານນີ້ໄດ້ພົບປະເຈລະຈາໃນມື້ວັນພຸດວານນີ້ກັບປະທານປະເທດຈີນທ່ານ ຫູຈິນເຖົາຜູ້ນຳຂອງປະເທດພັນທະມິດທີ່ສຳຄັນ ແລະໃຫ້ການຊ່ອຍເຫຼືອທາງດ້ານເສດຖະກິດ ຢ່າງຫຼວງຫຼາຍພຽງປະເທດດຽວເທົ່ານັ້ນຂອງເກົາຫຼີເໜືອ ໃນໄລຍະສອງສາມມື້ຜ່ານມານີ້ໄດ້ມີຄົນເຫັນທ່ານກິມໄປຢ້ຽມເຂດອຸດສາຫະກຳຫຼາຍໆບ່ອນ ທີ່ໄດ້ຮັບການພັດທະນາຢ່າງກ້າວໜ້າໃນເຂດພາກຕາເວັນອອກແລະຕາເວັນອອກສຽງເໜືອ ຂອງຈີນ